Ćelijski ciklus
Ćelijski ciklus je niz događaja koji se odvijaju u ćeliji koji vodi ka podjeli i ponovnom dupliranju u procesu postanka dvije kćeri ćelije od jedne materinske. U ćelijama bez jedra (prokarioti), ćelijski ciklus se javlja preko procesa zvanog binarna fisija. U ćelijama s jedrom (eukarioti), ovaj proces se može podijeliti u tri faze: Interfaza, Diobna (M) faza i Citokineza. U međufaznom razdoblju ćelije rastu, akumuliraju hranjive tvari potrebne za mitozu i „pripremaju“ za ćelijsku diobu i umnožavanje svoje DNK. U fazi mitoze ćeliju dijeli sama u dvije nove ćelije, često nazivane „kćerke ćelije“. U završnoj fazi, citokinezi, ćelija je potpuno podijeljena u dvije nove. Ćelijski ciklus je vitalni proces kojim se od jednostavnog, zigota (oplođene jajne ćelije) razvija zreli organizam, kao i proces u kojem se obnavlja kosa, koža, krvna zrnaca ili neki unutrašnji organi.